सीनेट में राज्य को भारत का अभिन्न अंग बताने वाला बिल पेश, चीन को बताया खतरा
Bill introduced in the American Senate to describe the Arunachal Pradesh as an integral part of India, threat from China| सीनेट में राज्य को भारत का अभिन्न अंग बताने वाला बिल पेश, चीन के बताया खतरा
अरुणाचल प्रदेश काे भारत का अभिन्न अंग बताते हुए अमेरिकी सीनेट में एक बिल पेश किया गया है। सीनेटर जैफ मर्कले और बिल हैगर्टी ने मिलकर यह बिल रखा। अरुणाचल प्रदेश काे लेकर हाल में भारत और चीन के सैनिकों के बीच झड़प हुई थी। दोनों सीनेटर ने कहा कि चीन मुक्त और खुले हिंद-प्रशांत क्षेत्र के लिए खतरा पैदा कर रहा है। ऐसे में हमारे लिए अपने रणनीतिक सहयोगियों के साथ खड़े रहना जरूरी है।
अमेरिकी सीनेट में जैफ मर्कले ने कहा कि बिल यह साफ करता है कि अमेरिका अरुणाचल काे भारत के हिस्से के रूप में देखता है, न कि चीन के हिस्से के तौर पर। हम मैक्मोहन लाइन काे मान्यता देते हैं। इसमें दोनों देशों के बीच यथास्थिति बदलने के लिए चीन के सैनिक दखल, विवादित क्षेत्रों में गांव बसाने और इलाके के मंदारिन नाम के साथ नक्शे जारी करने की निंदा की गई है।
बीबीसी डॉक्यूमेंट्री काे बताया प्रोपेगेंडा वीडियो
ब्लैकमैन ने बीबीसी की विवादित डॉक्यूमेंट्री काे प्रोपेगंडा वीडियो बताया और कहा कि यह घटिया किस्म की पत्रकारिता है। इस डॉक्यूमेंट्री में इस तथ्य की अनदेखी की गई है कि सुप्रीम काेर्ट ने गुजरात दंगों के सिलसिले में पीएम मोदी पर आरोपों की जांच की थी और उनको खारिज कर दिया था।
पीओके में आतंकी अड्डे खत्म करने की मांग
ब्रिटेन के कंजर्वेटिव सांसद बॉब ब्लैकमैन ने पाकिस्तान से खासकर पाक अधिकृत कश्मीर में आतंकी अड्डों काे नष्ट करने की मांग की है। उन्होंने कहा कि पाकिस्तान यह पहल करते हुए क्षेत्र में शांति कायम करे और अपनी अर्थव्यवस्था काे संभाले। उन्होंने पाकिस्तान और अफगानिस्तान से नशीली दवाओं का कारोबार चलता है जिसको रोकना दुनिया के लिए चुनौती है।